24 அக்காலத்தில் பெரியதொரு பஞ்சம் ஏற்பட்டதால்  நாட்டு மக்கள் அனைவரும் அவர்கள் பக்கம் சேர்ந்து கொண்டார்கள். 25 பாக்கீது இறைப்பற்றில்லாத மனிதர்களைத் தேர்ந்து கொண்டு  அவர்களை நாட்டுக்குத் தலைவர்களாக ஏற்படுத்தினான். 26 அவர்கள் யூதாவின் நண்பர்களைத் தேடிக்கண்டுபிடித்துப்  பாக்கீதிடம் அவர்களை அழைத்துச்சென்றார்கள்.  அவன் அவர்களைப் பழிவாங்கி எள்ளி நகையாடினான். 27 எனவே இஸ்ரயேலில் கடுந்துயர் ஏற்பட்டது. 